Αρεταίειο Νοσοκομείο

Το Νοσοκομείο Αρεταίειο είναι νοσηλευτικό εκπαιδευτικό ίδρυμα του κέντρου της Αθήνας. Οφείλει τη δημιουργία του σε δωρεά του ζεύγους Θεόδωρου και Ελένης Αρεταίου. Ανήκει στο Πανεπιστήμιο Αθηνών. Ξεκίνησε τη λειτουργία του το 1898, αρχικά ως Χειρουργική Κλινική και σταδιακά, περιέλαβε όλες τις ιατρικές ειδικότητες. Έχει ενταχθεί στο ΕΣΥ.

 Το Αρεταίειο ανήκει στο Πανεπιστήμιο Αθηνών και οικοδομήθηκε μεταξύ των ετών 1896-1898, με κληροδότημα του καθηγητή της χειρουργικής Θεόδωρου Κωνσταντινίδη-Αρεταίου (1829-1893), βάσει σχεδίων των αρχιτεκτόνων Ηλία Αγγελόπουλου και Ιωάννη Ιωάννου. Το διώροφο νεοκλασικό κτίριο έχει πρόσοψη επί της λεωφόρου Βασιλίσσης Σοφίας και εκτείνεται μέχρι την οδό Παπαδιαμαντοπούλου. Στο εσωτερικό του υπάρχει και ναός των Αγίων Θεοδώρων, που κτίστηκε με δωρεά του Γεώργιου Κωνσταντινίδη-Αρεταίου (αδελφού του Θεόδωρου). Το αρχικό σχέδιο περιελάμβανε το κεντρικό κτήριο με την διώροφη πρόσοψη και τέσσερις θαλάμους, ανά δύο εκατέρωθεν του κεντρικού διαδρόμου (Θάλαμοι: Μαγγίνα, Θεοδώρου, Φωκά και Ελένης). Το 1926 οικοδομήθηκε η πτέρυγα «Λογοθετόπουλου» και διασκευάσθηκε το παλαιό αμφιθέατρο και παραπλεύρως αίθουσα χειρουργείου. Στις 16 Αυγούστου 1898 έγιναν τα επίσημα εγκαίνια και πρώτος Πρόεδρος της Εφορείας ανέλαβε ο τότε Κοσμήτωρ της Ιατρικής Σχολής Μαθιός Μακκάς. Το 1933, οικοδομήθηκε με μέριμνα του καθ. Ν. Αλιβιζάτου η πτέρυγα χειρουργείου. Το 1966 άρχισε να λειτουργεί το «Μαγγίνειο» Μαιευτήριο και το 1967 η Βιβλιοθήκη του Νοσοκομείου. Ακολούθησαν άλλες εγκαταστάσεις, όπως τα εξωτερικά Ιατρεία, το Μαγγίνειο Αμφιθέατρο και η προσθήκη κοιτώνων των ιατρών, δωρεά Oικ. Α. Μεταξά. Το 1906, ιδρύθηκε «Χειρουργική και γυναικολογική κλινική», την οποία διηύθυνε ο εκλεγείς από το 1899 Καθηγητής της Εγχειρητικής και Τοπογραφικής Ανατομικής, Ε. Καλλιοτζής. Στην Κλινική αυτή, παραλλήλως με τη Χειρουργική, λειτουργούσε υποτυπώδες Γυναικολογικό Τμήμα. Το 1922, ιδρύθηκε για πρώτη φορά αυτοτελής Έδρα Γυναικολογίας και πρώτος Καθηγητής της εξελέγη ο Κωνσταντίνος Λογοθετόπουλος, ο οποίος και ορίσθηκε ως πρώτος Διευθυντής της «Γυναικολογικής κλινικής του Πανεπιστημίου», η οποία εγκατεστάθη στο Αρεταίειο Νοσοκομείο, στη Κλινική που κατείχε μέχρι τότε ο Ε. Καλλιοτζής. Το 1938, ιδρύθηκε ακτινολογικό εργαστήριο και από το 1947 εγκαταστάθηκε η Έδρα της Ακτινολογίας, με πρώτο Διευθυντή της τον Καθηγητή Ε. Χαρτ. Το Ακτινοδιαγνωστικό Εργαστήριο εγκαταστάθηκε εκεί όπου σήμερα λειτουργεί η Βιβλιοθήκη. Ήδη από το 1924 άρχισε να εφαρμόζεται στο Αρεταίειο Νοσοκομείο, και για πρώτη φορά στη χώρα μας, ακτινοθεραπεία με ραδιενεργό ράδιο, δωρεά του ευεργέτου Ζαχάρωφ, για τη θεραπεία πασχουσών από καρκίνο των γεννητικών οργάνων. Το 1963 άρχισε η οικοδόμηση αυτοτελούς πτέρυγας του Ακτινοδιαγνωστικού Εργαστηρίου η οποία αποπερατώθηκε το 1964. Στο ισόγειο του κτηρίου εγκαταστάθηκαν τα Εργαστήρια. Το 1965 άρχισε η οικοδόμηση του κτηρίου Ακτινοθεραπείας, το οποίο λειτούργησε τον Ιανουάριο του 1968. Το 1991, με Προεδρικό Διάταγμα (Π.Δ. 423/91 ΦΕΚ: 154/11.10.91), ιδρύθηκε η «Πανεπιστημιακή αναισθησιολογική μονάδα». Υπεύθυνοι Διευθυντές ορίσθηκαν αρχικώς από την Εφορεία του Νοσοκομείου για τη μεν χειρουργική ο Επικ. Καθ. κ. Ι. Αναστασιαδης για τη Γυναικολογική η Επικ. Καθ. κ. Αθηνά Βαδαλούκα. Το 1971, ιδρύθηκε η «Νεφρολογική μονάδα» και διαθέτει σήμερα αίθουσα τεχνητού νεφρού 10 θέσεων και ερευνητικό εργαστήριο. Πρώτος Διευθυντής της υπήρξε ο διαπρεπής Καθηγητής Ιπποκράτης Γιατζίδης. Το 2014, ιδρύθηκε η «Νεογνολογική κλινική» ΕΚΠΑ ως ανεξάρτητη Κλινική με ΠΔ/γμα έγκρισης τροποποίησης του οργανισμού των Πανεπιστημιακών Νοσοκομείων Αιγινητείου και Αρεταιείου (ΦΕΚ 446/24-2-2014) που κυρώθηκε με το υπ’αρ 423/3-10-1991 ΠΔ/γμα (ΦΕΚ 154/4). Στο Αρεταίειο Νοσοκομείο εδρεύουν και λειτουργούν οι κάτωθι κλινικές της Ιατρικής Σχολής του ΕΚΠΑ: Α΄ Αναισθησιολογική Κλινική Αναισθησιολογική Μονάδα Κέντρο Πόνου και Παρηγορικής Αγωγής Αναισθησιολογικό Ιατρείο Β΄ Χειρουργική Κλινική Μονάδα Ήπατος –Παγκρέατος –Χοληφορων Αγγειοχειρουργική Μονάδα Μονάδα Ανώτερου Πεπτικού Μονάδα Κατωτέρου Πεπτικού Mονάδα Σαρκωμάτων,Μελανώματος και Σπανίων όγκων Μονάδα Προηγμένης Λαπαροσκοπικής Χειρουργικής Μονάδα Εντατικής Θεραπείας Μονάδα Χειρουργικής Θυρεοειδούς και Παραθυρεοειδών Αδένων Μονάδα Θεραπευτικής Ενδοσκόπησης Μονάδα Ενδοσκοπήσεων Πειραματικό Χειρουργείο Ογκολογική Μονάδα Μονάδα Ενδοπεριτοναϊκής Χημειοθεραπείας Μονάδα Μαστού Ουρολογικό Τμήμα Καρδιολογικό Ιατρείο Ιατρείο κληρονομικών νεοπλασιών πεπτικού Ιατρείο Ηπατοκυτταρικού καρκίνου Ιατρείο νευροενδοκρινικών νεοπλασμάτων γαστρεντερικού συστήματος, νεοπλασμάτων επινεφριδίων και άλλων ενδοκρινικών νεοπλασμάτων Ιατρείο παχυσαρκίας και μεταβολικών νόσων Ιατρείο Ιδιοπαθών Φλεγμονωδών Νόσων του Εντέρου-ΙΦΝΕ Γαστρεντερολογικό Ιατρείο Β΄ Μαιευτική - Γυναικολογική Κλινική Τμήμα Αναπαραγωγικής Ενδοκρινολογίας Τμήμα Γυναικολογικής Ογκολογίας- Κολποσκοπήσεων Τμήμα Ενδοσκοπικής Χειρουργικής (Λαπαροσκοπικής Υστεροσκοπικής Χειρουργικής) Εξωτερικό Γυναικολογικό Ιατρείο Τμήμα Καθ' έξιν Αποβολών Τμήμα Κλιμακτηρίου και Εμμηνόπαυσης Τμήμα Ουρογυναικολογίας και Επανορθωτικής Χειρουργικής του Πυελικού Εδάφους Τμήμα Παιδικής και Εφηβικής Γυναικολογίας Τμήμα Υποβοηθούμενης Αναπαραγωγής Τμήμα Εμβρυομητρικής Ιατρικής- Υπερήχων Τμήμα Κυήσεων υψηλού κινδύνου Τμήμα Ενδοκρινολογίας, Σακχαρώδη Διαβήτη και Μεταβολισμού Εργαστήριο Γενετικής- Θεραπευτικής Εξατομίκευσης Τμήμα Οικογενειακού Προγραμματισμού Νεογνολογική Κλινική Νεφρολογική Κλινική Μονάδα Τεχνητού Νεφρού Ερευνητικό ΕργαστήριοΕπίσης λειτουργούν τα κάτωθι Εργαστήρια: Α' Εργαστήριο Ακτινολογίας Μονάδα Ακτινοδιαγνωστικής, Μονάδα Μαστογραφίας, Μονάδα Αξονικής Τομογραφίας, Μονάδα Μαγνητικής Τομογραφίας, Μονάδα Υπερηχοτομογραφίας, Μονάδα Μέτρησης Οστικής Μάζας, Μονάδα Ψηφιακής Επεμβατικής Αγγειογραφίας, Μονάδα Πυρηνικής Ιατρικής, Μονάδα Ακτινοθεραπευτικής Ογκολογίας και Μονάδα Ανακουφιστικής & Παρηγορητικής Αγωγής Αιματολογικό Εργαστήριο - Υπηρεσία Αιμοδοσίας Τμήμα Εξέτασης και Αιμοληψίας Αιμοδοτών Ανοσοαιματολογικό Εργαστήριο Εργαστήριο Μοριακής τυποποίησης ομάδων αίματος Εργαστήριο Αιμόστασης Εργαστήριο Αναιμίας Εργαστήριο Ιολογικού Ελέγχου Εργαστήριο Μοριακής Θρομβοφιλίας Εργαστήριο Παθολογικής Ανατομίας Μικροβιολογικό Εργαστήριο Κυτταρολογικό Εργαστήριο Ορμονολογικό Εργαστήριο Επίσημος ιστότοπος του Νοσοκομείου Αρεταίειο